Hiniv e c'hwezh un avel treut, sklasus, spis-bras eo an amzer. Un tamm tro edan kêr, èl ma lârer.  Mes n'eus ket kalz a amzer nag a c'hoant da chom da aogliñ er-maez. Gwelet a raomp just ur voiajad jualenned tolpet en un oufig, gwarantet doc'h an avel biz. Ar re-mañ n'int ket dibaot er vro, ha d'ar liesañ e vezont gwelet a vostadoù àr ar lennoù. Du-pod int get ur pigos gwenn-kann, hag en em astenn betek o zal. Palmezek eo o zreid, hag evit nijal kuit e redont àr lein an dour. O c'hriadennoù zo seurtoù "pix !" kalet hag a vez klevet spis, un tamm èl pa vehe c'hwezhet en un trompilh skiltr.  Anoued o  deus èldomp-ni neuze, en despet d'o fluñv tomm.